પાંચ વર્ષનો હેત અને તેની ત્રણ વર્ષની બહેન અંતરા ઝઘડતા હતાં. તેની મમ્મી અંતરાને સમજાવતી હતી. તેની સમજાવટથી શાંત થવાને બદલે અંતરા વધારે રડતી હતી. છેલ્લે ગુસ્સે થઈને તેની મમ્મી તેનો હાથ પકડીને ઘરમાં લઈ ગઈ. હેત ખુશ થઈ ગયો. ઝઘડાનું કારણ હતું બેટ-બોલની રમત... હેત અગાશીમાં તેના જેવડા બીજા મિત્રો સાથે બેટ-બોલ રમતો હતો. અંતરા પણ રમવા માગતી હતી પણ તેની મમ્મીએ તેને એ કારણથી રમવા ન દીધી કે તું છોકરી છો એટલે તારે બેટબોલ ન રમાય. ચલ ઘરમાં આવીને તારી ઢીંગલી સાથે રમ. બીજુ બાજુ હેતને બાર્બીના કાર્ટૂન કે પિક્ચર જોવા બહુ ગમે છે, પણ તેની મમ્મી તેને જોવા દેતી નથી, તેને કહે છે કે, 'તું છોકરી છો, તારે બાર્બીના પિક્ચર શું જોવા હોય?'